L 151/70
LV
Eiropas Savienības Oficiālais Vēstnesis
2.6.2022.
(14)
Ņemot vērā biocīda lietošanas metodes un pieejamo informāciju no iestādes, kas veic novērtēšanu, ne biocīda atļaujas pieteikumā, ne minētā pieteikuma novērtēšanas laikā šādi tehniski vai organizatoriski pasākumi nav konstatēti.
(15)
Tāpēc Komisija uzskata, ka biocīds atbilst Regulas (ES) Nr.
528/2012 19. panta 1. punkta b) apakšpunkta iii) punktā noteiktajam kritērijam, ja atļaujā un biocīda marķējumā attiecībā uz tā lietošanu ir iekļauts šāds nosacījums: “Veicot manuālu iemērkšanu un automatizētu apsmidzināšanu, ir jāvalkā ķīmiski izturīgi aizsargcimdi, kuri atbilst Eiropas standarta EN 374 prasībām (atļaujas turētājam produkta aprakstā ir jānorāda cimdu materiāls) un vismaz 6. tipa aizsargtērps atbilstoši Eiropas standartam EN 13034; veicot automatizētu iemērkšanu, ir jāvalkā ķīmiski izturīgi aizsargcimdi, kuri atbilst Eiropas standarta EN 374 prasībām (atļaujas turētājam produkta aprakstā ir jānorāda cimdu materiāls); veicot svaigi apstrādātas koksnes turpmāko manuālo apstrādi, ir jāvalkā ķīmiski izturīgi aizsargcimdi, kuri atbilst Eiropas standarta EN 374 prasībām (atļaujas turētājam produkta aprakstā ir jānorāda cimdu materiāls).
Tas neskar to, kā darba devēji piemēro Padomes Direktīvu 98/24/EK un citus Savienības tiesību aktus darba drošības un veselības aizsardzības jomā.”
(16)
Tomēr, ja atļaujas pieteikuma iesniedzējs konstatē iedarbīgus tehniskus vai organizatoriskus pasākumus un atļaujas izsniedzēja iestāde piekrīt, ka šādi pasākumi nodrošina līdzvērtīgu vai iedarbīgāku eksponētības samazinājumu, vai ja pati atļaujas izsniedzēja iestāde konstatē pasākumus, kas nodrošina līdzvērtīgu vai iedarbīgāku eksponētības samazinājumu, ar minētajiem pasākumiem būtu jāaizstāj individuālo aizsardzības līdzekļu lietošana un tie būtu jānorāda biocīda atļaujā un marķējumā.
(17)
Komisija 2021. gada 15. februārī pieteikuma iesniedzējam saskaņā ar Regulas (ES) Nr.
528/2012 36. panta 2. punktu deva iespēju sniegt rakstiskus komentārus.
Pieteikuma iesniedzējs komentārus nesniedza.
(18)
Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Biocīds, kas Biocīdu reģistrā identificēts ar lietas numuru BC-XP022475-16, atbilst Regulas (ES) Nr.
528/2012 19. panta 1. punkta b) apakšpunkta iii) punktā noteiktajam nosacījumam, ja biocīda atļaujā un marķējumā attiecībā uz tā lietošanu ir iekļauts šāds nosacījums: “Veicot manuālu iemērkšanu un automatizētu apsmidzināšanu, ir jāvalkā ķīmiski izturīgi aizsargcimdi, kuri atbilst Eiropas standarta EN 374 prasībām (atļaujas turētājam produkta aprakstā ir jānorāda cimdu materiāls) un vismaz 6. tipa aizsargtērps atbilstoši Eiropas standartam EN 13034; veicot automatizētu iemērkšanu, ir jāvalkā ķīmiski izturīgi aizsargcimdi, kuri atbilst Eiropas standarta EN 374 prasībām (atļaujas turētājam produkta aprakstā ir jānorāda cimdu materiāls); veicot svaigi apstrādātas koksnes turpmāko manuālo apstrādi, ir jāvalkā ķīmiski izturīgi aizsargcimdi, kuri atbilst Eiropas standarta EN 374 prasībām (atļaujas turētājam produkta aprakstā ir jānorāda cimdu materiāls).
Tas neskar to, kā darba devēji piemēro Padomes Direktīvu 98/24/EK un citus Savienības tiesību aktus darba drošības un veselības aizsardzības jomā.”
Tomēr, ja atļaujas pieteikuma iesniedzējs konstatē tehniskus vai organizatoriskus pasākumus un atļaujas izsniedzēja iestāde piekrīt, ka šādi pasākumi nodrošina līdzvērtīgu vai iedarbīgāku eksponētības samazinājumu salīdzinājumā ar samazinājumu, ko panāk, valkājot pirmajā daļā minētos aizsardzības līdzekļus, vai ja pati atļaujas izsniedzēja iestāde konstatē šādus pasākumus, kuri nodrošina līdzvērtīgu vai iedarbīgāku eksponētības samazinājumu salīdzinājumā ar samazinājumu, ko panāk, valkājot pirmajā daļa minētos aizsardzības līdzekļus, ar minētajiem pasākumiem būtu jāaizstāj individuālo aizsardzības līdzekļu lietošana un tie būtu jānorāda biocīda atļaujā un marķējumā.
Tādā gadījumā nepiemēro pirmajā daļā noteikto pienākumu iekļaut nosacījumu par biocīda lietošanu.